钦定古今图书集成/明伦汇编/闺媛典/第336卷 > 郑琚妻江日全
## 钦定古今图书集成/明伦汇编/闺媛典/第336卷 > 郑琚妻江日全

按《闽书》：“江日全，郑琚妻，早寡，有皎节。洪武中，诏征节
妇之有才学者入教宫人，江应选入见，赐今名，钦授
内府女官。久之，遣官取其家属，驰驿赐第，上崩，送归。
成祖即位，遣司礼太监李培赍币帛宣入为内尚宝
卿，仍赐第京师以居。十五年，请老，诏遣内官护归，卒
于家。”